A4-0179/96

Ehdotus Euroopan parlamentin ja neuvoston päätökseksi toiminnasta unionin tasolla satelliittivälitteisten henkilöviestintäpalvelujen alalla Euroopan unionissa (KOM(95)0529 - C4-0517/95 - 95/0274(COD))

Ehdotus hyväksyttiin seuraavin tarkistuksin:

(Tarkistus 1)

Otsikko

>Alkuperäinen teksti>

Ehdotus Euroopan parlamentin ja neuvoston päätökseksi toiminnasta unionin tasolla satelliittivälitteisten henkilöviestintäpalvelujen alalla Euroopan unionissa

>EP:n äänestyksessä hyväksytty teksti>

Ehdotus Euroopan parlamentin ja neuvoston päätökseksi yhteisestä kehyksestä satelliittivälitteisten henkilöviestintäpalvelujen yhdenmukaistetuksi kehittämiseksi Euroopan unionissa

(Tarkistus 2)

Johdanto-osan 1 kappaleen toinen alakohta

>Alkuperäinen teksti>

Euroopan parlamentti antoi 19 päivänä toukokuuta 1995 matka- ja henkilöviestintää Euroopan unionissa koskevan päätöslauselman, jossa sen ensisijaisena tavoitteena on luoda yhdenmukaistettu luvanantotapa satelliittivälitteiseen matka- ja henkilöviestintään ennen 1 päivää tammikuuta 1996 ja tähän perustuen toteuttaa menettelyt näitä järjestelmiä koskevien toimilupien antamiseksi varhaisessa vaiheessa; tämä lähestymistapa on pantava täytäntöön 1 päivään tammikuuta 1996 mennessä näiden palvelujen maailmanlaajuisesti nopean kehityksen ja niiden sosiaalisten ja kaupallisten mahdollisuuksien huomioon ottamiseksi,

>EP:n äänestyksessä hyväksytty teksti>

Euroopan parlamentti antoi 19 päivänä toukokuuta 1995 matka- ja henkilöviestintää Euroopan unionissa koskevan päätöslauselman, jossa sen ensisijaisena tavoitteena on luoda yhdenmukaistettu luvanantotapa satelliittivälitteiseen matka- ja henkilöviestintään ennen 1 päivää tammikuuta 1996 ja tähän perustuen toteuttaa menettelyt näitä järjestelmiä koskevien toimilupien antamiseksi varhaisessa vaiheessa; tämä lähestymistapa on pantava täytäntöön riittävän nopeasti näiden palvelujen maailmanlaajuisesti nopean kehityksen ja niiden sosiaalisten ja kaupallisten mahdollisuuksien huomioon ottamiseksi,

(Tarkistus 3)

Johdanto-osan 1 kappaleen kolmas alakohta

>Alkuperäinen teksti>

neuvosto antoi 29 päivänä kesäkuuta 1995 matka- ja henkilöviestinnän tulevaa kehittämistä Euroopan unionissa koskevan päätöslauselman, jossa se pitää ensisijaisena tavoitteena varmistaa yhdenmukaistettu luvanantotavan määrittely satelliittivälitteiseen matka- ja henkilöviestintään 1 päivään kesäkuuta 1996 mennessä ECTRA:n tutkittua asiaa,

>EP:n äänestyksessä hyväksytty teksti>

neuvosto antoi 29 päivänä kesäkuuta 1995 matka- ja henkilöviestinnän tulevaa kehittämistä Euroopan unionissa koskevan päätöslauselman, jossa se pitää ensisijaisena tavoitteena varmistaa yhdenmukaistettu luvanantotavan määrittely satelliittivälitteiseen matka- ja henkilöviestintään riittävän ajoissa ECTRA:n tutkittua asiaa,

(Tarkistus 4)

Johdanto-osan 4 kappale

>Alkuperäinen teksti>

4. koska satelliittivälitteiset henkilöviestintäpalvelut luonnostaan palvelevat ennen kaikkea eri jäsenvaltioiden välillä ja unionin ulkopuolella liikkuvien matkaviestinten käyttäjien tarpeita, toisistaan poikkeavat kansalliset lainsäädännöt, asetukset ja hallinnolliset toimenpiteet vaikeuttaisivat tai jopa estäisivät unionin laajuisten satelliittivälitteisten henkilöviestintäpalvelujen tarjoamista, niihin liittyvien laitteiden vapaata liikkuvuutta ja tämän seurauksena satelliittivälitteisten henkilöviestintäpalveluiden onnistunutta käyttöönottoa sisämarkkinoilla,

>EP:n äänestyksessä hyväksytty teksti>

4. koska satelliittivälitteiset henkilöviestintäpalvelut luonnostaan palvelevat ennen kaikkea eri jäsenvaltioiden välillä, mutta etenkin unionin ulkopuolella liikkuvien matkaviestinten käyttäjien tarpeita, toisistaan poikkeavat kansalliset lainsäädännöt, asetukset ja hallinnolliset toimenpiteet vaikeuttaisivat tai jopa estäisivät unionin laajuisten satelliittivälitteisten henkilöviestintäpalvelujen tarjoamista, niihin liittyvien laitteiden vapaata liikkuvuutta ja tämän seurauksena satelliittivälitteisten henkilöviestintäpalveluiden onnistunutta käyttöönottoa sisämarkkinoilla,

(Tarkistus 5)

Johdanto-osan 6 kappale

>Alkuperäinen teksti>

6. Euroopan parlamentti ja neuvosto tutkivat oikeuksien myöntämiseen ja yksittäisiin lupiin liittyviä toimenpiteitä televiestinnän alalla unionissa; ottaen huomioon asian kiireellisyyden ja sen, että tällaisia luvanantoa koskevia unionin toimenpiteitä ei ole hyväksytty ja toteutettu, satelliittivälitteiset henkilöviestintäpalvelut edellyttävät toimintaa unionin tasolla kuten tässä päätöksessä on erikseen mainittu; toiminnan keston on oltava rajoitettua,

>EP:n äänestyksessä hyväksytty teksti>

6. Euroopan parlamentti ja neuvosto tutkivat oikeuksien myöntämiseen ja yksittäisiin lupiin liittyviä toimenpiteitä televiestinnän alalla unionissa; ottaen huomioon asian kiireellisyyden ja sen, että tällaisia luvanantoa koskevia unionin toimenpiteitä ei ole hyväksytty ja toteutettu, satelliittivälitteiset henkilöviestintäpalvelut edellyttävät toimintaa unionin tasolla kuten tässä päätöksessä on erikseen mainittu; toiminnan on oltava ripeää, mutta sen keston on oltava rajoitettua,

(Tarkistus 6)

Johdanto-osan 7 kappale

>Alkuperäinen teksti>

7. ottaen huomioon suunnitellun satelliittivälitteisten henkilöviestintäjärjestelmien toteuttamisaikataulun, toiminnan tarkoitus on varmistaa, että sen rajoitetun keston aikana unionissa toteutetaan satelliittivälitteisten henkilöviestintäjärjestelmien valintaan ja luvanantoon liittyvät aiheelliset sääntelyä ja politiikkaa koskevat toimenpiteet kiinnittäen tarvittavaa huomiota kansainväliseen ulottuvuuteen ja siitä seuraaviin vaatimuksiin,

>EP:n äänestyksessä hyväksytty teksti>

7. ottaen huomioon suunnitellun satelliittivälitteisten henkilöviestintäjärjestelmien toteuttamisaikataulun, toiminnan tarkoitus on varmistaa, että sen rajoitetun keston aikana unionissa toteutetaan satelliittivälitteisten henkilöviestintäjärjestelmien luvanannon yhteisen kehyksen luomiseen liittyvät aiheelliset sääntelyä ja politiikkaa koskevat toimenpiteet kiinnittäen tarvittavaa huomiota kansainväliseen ulottuvuuteen ja siitä seuraaviin vaatimuksiin,

(Tarkistus 7)

Johdanto-osan 8 kappale

>Alkuperäinen teksti>

8. ottaen huomioon käytettävissä olevien taajuuksien rajoitetun saatavuuden, on määriteltävä ne satelliittivälitteisten henkilöviestintäpalvelujen ryhmät, joihin tarvitaan vertailuun perustuva tarjousmenettely satelliittijärjestelmän valitsemiseksi; yhdellä ainoalla valintamenettelyllä unionissa vältetään satelliittijärjestelmien valintaa koskevat keskenään ristiriitaiset kansalliset päätökset; menettelyt vertailuun perustuvan tarjousmenetelmän toteuttamiseksi on määriteltävä yksityiskohtaisesti,

>EP:n äänestyksessä hyväksytty teksti>

8. ottaen huomioon käytettävissä olevien taajuuksien rajoitetun saatavuuden, on määriteltävä ne satelliittivälitteisten henkilöviestintäpalvelujen ryhmät, joiden osalta satelliittijärjestelmän lupamenettely edellyttää vertailuun perustuvaa tarjousmenettelyä; «one-stop shopping» -perusteen mukaan laaditulla lupamenettelyllä unionissa vältettäisiin satelliittijärjestelmiä koskevat keskenään ristiriitaiset kansalliset päätökset; menettelyt vertailuun perustuvan tarjousmenetelmän toteuttamiseksi on määriteltävä yksityiskohtaisesti,

(Tarkistus 8)

Johdanto-osan 11 kappale a (uusi)

>EP:n äänestyksessä hyväksytty teksti>

11a. Yleisten tietoliikenne-satelliittijärjestelmien sisällä on tarpeen erottaa toisistaan muut kuin geostationaariset matkapuhelinliikenne-järjestelmät, jotka toimivat matkaviestinpalveluiden taajuuksilla, ja laajakaistaiset multimediapalvelut, jotka tarjoavat ääni-, tieto-, video- ja hifi- palveluja pääasiassa sovituille käyttäjille ja jotka toimivat paljon korkeammilla Ka-taajuuskaistoilla (20 - 30 GHz),

(Tarkistus 9)

1 artikla

>Alkuperäinen teksti>

Tätä päätöstä sovelletaan satelliittivälitteisten henkilöviestintäpalvelujen käyttöönottoon unionissa televiestinnän kansallisten sääntelyviranomaisten välisen yhteensovitetun toiminnan avulla.

>EP:n äänestyksessä hyväksytty teksti>

Tämän päätöksen tavoitteena on edistää satelliittivälitteisten henkilöviestintäpalvelujen yhdenmukaistettua käyttöönottoa unionissa televiestinnän kansallisten sääntelyviranomaisten välisen yhteensovitetun toiminnan avulla.

>Alkuperäinen teksti>

Toiminta rajoitetaan kolmeen vuoteen siitä päivästä, kun tämä päätös julkaistaan Euroopan yhteisöjen virallisessa lehdessä. Komissio seuraa satelliittivälitteisten henkilöviestintäjärjestelmien alalla tapahtuvaa kehitystä, laatii kertomuksen tämän päätöksen perusteella toteutetun toiminnan tehokkuudesta kahden vuoden kuluttua ja tarvittaessa ehdottaa Euroopan parlamentille ja neuvostolle tällä alalla toteutettavan toiminnan jatkamista.

>EP:n äänestyksessä hyväksytty teksti>

Toiminta rajoitetaan kolmeen vuoteen siitä päivästä, kun tämä päätös julkaistaan Euroopan yhteisöjen virallisessa lehdessä. Komissio seuraa satelliittivälitteisten henkilöviestintäjärjestelmien alalla tapahtuvaa kehitystä, laatii kertomuksen tämän päätöksen perusteella toteutetun toiminnan tehokkuudesta kahden vuoden kuluttua ja tarvittaessa ehdottaa Euroopan parlamentille ja neuvostolle tällä alalla toteutettavan toiminnan jatkamista tai laajentamista.

(Tarkistus 10)

2 artiklan i, ii, iii ja iv alakohta

>Alkuperäinen teksti>

(i) satelliittivälitteisten henkilöviestintäpalvelujen alalla toimivien satelliittiviestintäkapasi-teetin tarjoajien valinta;

>EP:n äänestyksessä hyväksytty teksti>

Poistetaan.

>Alkuperäinen teksti>

(ii) satelliittivälitteisten henkilöviestintäpalvelujen alalla toimiville satelliittiviestintäkapasi-teetin tarjoajille annettaviin lupiin sovellettavien yhteisten edellytysten hyväksyminen;

>EP:n äänestyksessä hyväksytty teksti>

(ii) satelliittivälitteisten henkilöviestintäpalvelujen alalla toimiville satelliittiviestintäkapasi-teetin tarjoajille annettaviin kansallisiin lupiin sovellettavien yhteisten edellytysten hyväksyminen;

>Alkuperäinen teksti>

(iii) satelliittivälitteisten henkilöviestintäpalvelujen tarjoajia ja yhdyskäytäväoperaattoreita koskevien lupien ja tarvittaessa laitteiden liikkuvuutta ja käyttöä koskevien aiheellisten toimien edellytysten yhdenmukaistaminen direktiivin 94/46/EY säännösten mukaisesti;

>EP:n äänestyksessä hyväksytty teksti>

(iii) satelliittivälitteisten henkilöviestintäpalvelujen tarjoajia ja yhdyskäytäväoperaattoreita koskevien lupien ja tarvittaessa laitteiden liikkuvuutta ja käyttöä koskevien aiheellisten toimien edellytysten yhdenmukaistaminen direktiivin 94/46/EY ja yhteistä kehystä televiestintäpalvelualan yleisille ja yksittäisille luville koskevan direktiivin ../../EY säännösten mukaisesti;

>Alkuperäinen teksti>

(iv) vuoropuhelun ja tarvittaessa neuvottelujen aloittaminen Euroopan unionin ja kolmansien maiden välillä tavoitteena kansainvälisen yhteistyön luominen satelliittivälitteisten henkilöviestintäpalvelujen kehityksen edistämiseksi ja niiden kehityksen esteiden poistamiseksi.

>EP:n äänestyksessä hyväksytty teksti>

(iv) vuoropuhelun ja tarvittaessa neuvottelujen aloittaminen Euroopan unionin ja kolmansien maiden välillä tavoitteena kansainvälisen yhteistyön luominen satelliittiviestintäkapasi-teetin saannin myöntämiseksi kaikkien asianomaisten maiden edun mukaisesti, satelliittivälitteisten henkilöviestintäpalvelujen ja laajakaistaisten multimediapalvelujen kehityksen edistämiseksi ja niiden kehityksen esteiden poistamiseksi.

(Tarkistus 11)

4 artikla

>Alkuperäinen teksti>

Jäljempänä 7 artiklassa määrätyn menettelyn mukaisesti komissio läheisessä yhteistyössä jäsenvaltioiden kansallisten sääntelyviranomaisten kanssa

(i) luo satelliittivälitteisten henkilöviestintäpalvelujen luokat ja tarvittaessa päättää satelliittivälitteisen henkilöviestinnän alalla toimivien satelliittiviestintäkapasi-teetin tarjoajien valinnan tarpeesta;

>EP:n äänestyksessä hyväksytty teksti>

Jäljempänä 8 artiklassa määrätyn menettelyn mukaisesti, läheisessä yhteistyössä jäsenvaltioiden kansallisten sääntelyviranomaisten kanssa ja noudattaen direktiiviä ../../EY yhteisestä kehyksestä televiestintäpalvelualan yleisille ja yksittäisille luville komissio luo satelliittivälitteisten henkilöviestintäpalvelujen luokat ja säännöt, joita on sovellettava satelliittivälitteisen henkilöviestinnän alalla toimivien satelliittiviestintäkapasiteetin tarjoajien yhdenmukaisen valintamenettelyn varmistamiseksi sekä yhteisiä edellytyksiä koskevat periaatteet, joita sovelletaan satelliittivälitteisen henkilöviestinnän alalla toimiville valituille satelliittiviestintäkapasiteetin tarjoajille annettaviin yksittäisiin lupiin.

>Alkuperäinen teksti>

(ii) hyväksyy tärkeiden luokkien osalta yhteiset valintaperusteet satelliittivälitteisen henkilöviestinnän alalla toimiville satelliittiviestintäkapasi-teetin tarjoajille, joille annetaan lupa tarjota palvelujaan unionin alueella;

>Alkuperäinen teksti>

(iii) hyväksyy menettelyt, joiden avulla vertailuun perustuva tarjousmenettely voidaan toteuttaa;

>Alkuperäinen teksti>

(iv) hyväksyy kaikkien palveluluokkien osalta satelliittivälitteisen henkilöviestinnän alalla toimivien valittujen satelliittiviestintäkapasi- teetin tarjoajille annettaviin lupiin sovellettavia yhteisiä edellytyksiä koskevat periaatteet.

(Tarkistus 12)

5 artikla

>Alkuperäinen teksti>

Satelliittiviestintäkapasiteetin tarjoajien valinta

1. Kiinnostuksen ilmaisupyyntö julkaistaan Euroopan yhteisöjen virallisessa lehdessä kuuden kuukauden kuluessa tämän päätöksen tekemisestä.

(i) Kiinnostuksen ilmaisupyynnössä luetellaan yhteiset valintaperusteet jokaisella 4 artiklan ii kohdan mukaisesti luodulle palveluluokalle, valinnassa käytettävät 4 artiklan iii kohdan mukaisesti luodut menettelyt ja 4 artiklan iv kohdan mukaisesti luotuihin lupiin sovellettavia yhteisiä edellytyksiä koskevat periaatteet.

(ii) Pyynnössä kiinnostuksen ilmaisemisesta kehotetaan kaikkia sellaisia henkilöitä tai yksiköitä ilmoittautumaan, jotka haluavat käyttää järjestelmää satelliittivälitteisten henkilöviestintäpalvelujen tarjoamiseksi Euroopan unionin alueella.

2. Päätös satelliittivälitteisen henkilöviestinnän alalla toimivien satelliittiviestintäkapasiteetin tarjoajien valitsemisesta tarkoituksenmukaisiin palveluluokkiin tehdään 9 artiklassa määrätyn menettelyn mukaisesti.

>EP:n äänestyksessä hyväksytty teksti>

Poistetaan.

(Tarkistus 13)

6 artikla, johdanto-osa

>Alkuperäinen teksti>

Seuraavista tehdään päätös 8 artiklassa määrätyn menettelyn mukaisesti:

>EP:n äänestyksessä hyväksytty teksti>

Lupien antaminen satelliittiviestintäkapasiteetin tarjoajille, yhdyskäytäväoperaattoreille ja satelliittivälitteisten henkilöviestintäpalvelujen tarjoajille tapahtuu yhteistä kehystä televiestintäpalvelualan yleisille ja yksittäisille luville koskevan parlamentin ja neuvoston direktiivin säännösten mukaisesti. Rajoittamatta tämän direktiivin, ja erityisesti sen liitteen I, määräyksiä seuraavista tehdään päätös 8 artiklassa määrätyn menettelyn mukaisesti:

(Tarkistus 21)

6 artiklan toinen alakohta

>Alkuperäinen teksti>

Yhteisten ja yhdenmukaisten luvanantoedellytysten käyttöön ottamisen osalta komissio voi, jos se pitää tarpeellisena, päättää kuulla valittujen satelliittiviestintäkapasiteetin tarjoajien edustajia.

>EP:n äänestyksessä hyväksytty teksti>

Yhteisten ja yhdenmukaisten luvanantoedellytysten käyttöön ottamisen osalta komissio voi, jos se pitää tarpeellisena, päättää kuulla satelliittiviestintäkapasiteetin tarjoajien edustajia.

(Tarkistus 14)

8 artiklan 1 kohta

>Alkuperäinen teksti>

1. Tämän päätöksen täytäntöönpanossa komissiota avustaa neuvoa-antava komitea, joka koostuu jäsenvaltioiden kansallisten sääntelyviranomaisten edustajista ja jota johtaa komission edustaja.

>EP:n äänestyksessä hyväksytty teksti>

1. Tämän päätöksen täytäntöönpanossa komissiota avustaa Euroopan unionin televiestintäkomitea, joka on asetettu yhteistä kehystä televiestintäpalvelualan yleisille ja yksittäisille luville koskevan parlamentin ja neuvoston direktiivin nojalla.

(Tarkistus 22)

8 artiklan 2 kohta a (uusi)

>EP:n äänestyksessä hyväksytty teksti>

2a. Komitean kokoukset ovat periaatteessa julkisia, ellei tehdä päinvastaista, asianmukaisesti perusteltua erityispäätöstä, joka julkaistaan hyvissä ajoin. Komitea julkaisee esityslistansa kaksi viikkoa ennen kokouksia. Se julkaisee kokoustensa pöytäkirjat. Se laatii julkisen luettelon jäsentensä ilmoittamista eduista.

(Tarkistus 15)

9 artikla

>Alkuperäinen teksti>

Sääntelykomitea

1. Poiketen siitä, mitä 8 artiklassa säädetään, seuraavaa menettelyä noudatetaan 5 artiklan 2 kohtaa sovellettaessa.

2. Komission edustaja tekee komitealle luonnoksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

3. Komissio päättää suunnitelluista toimenpiteistä, jos ne ovat komitean lausunnon mukaiset.

4. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.

Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.

>EP:n äänestyksessä hyväksytty teksti>

Poistetaan.

(Tarkistus 16)

10 artiklan 1, 2 ja 3 kohta

>Alkuperäinen teksti>

1. Komissio seuraa kehitystä yhteisön ulkopuolella, erityisesti lainsäädäntömenettelyiden osalta, ja tarvittaessa neuvottelee kolmansien maiden kanssa satelliittivälitteisen henkilöviestinnän yhteensovitetusta käyttöön ottamisesta maailmanlaajuisesti.

>EP:n äänestyksessä hyväksytty teksti>

1. Ennen joulukuun 31 päivää 1996 neuvosto määrittelee yhteisen kannan satellittivälitteisten henkilöviestintäpalvelujen tarjoamisen edellyttämien taajuuksien jaosta, ja mikäli kriittisen massan saavuttamisen edistämisen kannalta osoittautuu toivottavaksi, antaa komissiolle valtuudet neuvotella toimivaltaisten kansainvälisten tahojen, erityisesti kansainvälisen televiestintäliiton (ITU), piirissä sekä tarvittaessa asianomaisten kolmansien maiden kanssa, yksityiskohtaisista säännöistä, jotka koskevat satelliittiviestintä-kapasiteetin saantia sekä satelliittiviestintäkapasiteetin tarjoajille myönnettäviin lupiin liittyviä velvoitteita.

>Alkuperäinen teksti>

2. Jäsenvaltioiden on ilmoitettava komissiolle kaikista oikeudellista ja tosiasiallista ongelmista, joita yhteisön järjestöt kohtaavat ottaessaan käyttöön satelliittivälitteistä henkilöviestintää kolmansissa maissa.

>EP:n äänestyksessä hyväksytty teksti>

2. Jäsenvaltioiden on ilmoitettava komissiolle kaikista oikeudellista ja tosiasiallista ongelmista, joita yhteisön järjestöt kohtaavat ottaessaan käyttöön satelliittivälitteistä henkilöviestintää kolmansissa maissa.

>Alkuperäinen teksti>

3. Aina todetessaan, että tämän päätöksen mukainen toiminta, erityisesti 1 ja 2 artiklan mukaisesti saatuihin tietoihin liittyvä toiminta, voi edellyttää neuvotteluita, joiden tavoitteena on helpottaa satelliittivälitteisen henkilöviestinnän käyttöönottoa unionissa ja poistaa siihen liittyviä esteitä, komissio käynnistää tarvittaessa neuvottelut mainitut tavoitteet huomioon ottaen.

>EP:n äänestyksessä hyväksytty teksti>

3. Aina todetessaan, että tämän päätöksen mukainen toiminta, erityisesti 1 ja 2 artiklan mukaisesti saatuihin tietoihin liittyvä toiminta, voi edellyttää neuvotteluita, joiden tavoitteena on helpottaa satelliittivälitteisen henkilöviestinnän käyttöönottoa unionissa ja poistaa siihen liittyviä esteitä, komissio voi pyytää valtuuksien myöntämistä tai jatkamista käynnistääkseen tarvittaessa neuvottelut mainitut tavoitteet huomioon ottaen.

>Alkuperäinen teksti>

Yhteisön toiminnan periaatteiden tavoitteena on varmistaa yhteisön organisaatioiden tehokas ja vertailukelpoinen pääsy kyseisten kolmansien maiden markkinoille.

>EP:n äänestyksessä hyväksytty teksti>

Yhteisön toiminnan periaatteiden tavoitteena on varmistaa yhteisön organisaatioiden tehokas ja vertailukelpoinen pääsy kyseisten kolmansien maiden markkinoille ja helpottaa eri henkilö- ja matkaviestintäjärjestelmien yhteentoimivuutta, etenkin niiden lähetysstandardien kanssa, jotka jo mahdollistavat sellaisten järjestelmien yhteentoimivuuden Euroopan unionissa.

(Tarkistus 17)

Liite, ensimmäinen ja toinen alakohta

>Alkuperäinen teksti>

Syysk. 96 Satelliittivälitteisiä henkilöviestintäpalveluja koskevien luokkien luominen, jotka edellyttävät satelliittijärjestelmien valintaa.

Kiinnostuksenilmaisu-pyynnön julkaiseminen Euroopan yhteisöjen virallisessa lehdessä.

>EP:n äänestyksessä hyväksytty teksti>

Poistetaan.

(Tarkistus 18)

Liite, kolmas alakohta

>Alkuperäinen teksti>

Lokak. 96 Satelliittijärjestelmien valintaperusteiden ja kyseisten järjestelmien luvanantoa koskevien periaatteiden hyväksyminen.

>EP:n äänestyksessä hyväksytty teksti>

Lokak. 96 Kyseisten järjestelmien luvanantoa koskevien periaatteiden hyväksyminen.

(Tarkistus 19)

Liite, neljäs alakohta

>Alkuperäinen teksti>

Jouluk. 96 Henkilökohtaisten satelliittiviestintä-palvelujen luokkien tarjoamiseen käytettyjen satelliittijärjestelmien valinta vertailuun perustuvan tarjousmenettelyn ja sen jälkeisen arvioinnin perusteella.

>EP:n äänestyksessä hyväksytty teksti>

Poistetaan.

(Tarkistus 20)

Liite, viides ja kuudes alakohta (uusi)

>Alkuperäinen teksti>

Yhteisten edellytysten hyväksyminen lupien antamiseksi valituille järjestelmille;

Maalisk. 97 Yhdenmukaisten luvanantoedellytysten hyväksyminen kaikille henkilökohtaisen satelliittiviestinnän osatekijöille, joihin kuuluvat muun muassa palveluiden tarjonta, laitteet, yhteenliittäminen, numerointi ja pääsy yhdyskäytäviin.

>EP:n äänestyksessä hyväksytty teksti>

Tammik. 97 Yhteisten edellytysten hyväksyminen lupien antamiseksi satelliitti- järjestelmille;

Yhdenmukaisten luvanantoedellytysten hyväksyminen kaikille henkilökohtaisen satelliittiviestinnän osatekijöille, joihin kuuluvat muun muassa palveluiden tarjonta, laitteet, yhteenliittäminen, numerointi ja pääsy yhdyskäytäviin.

Tämä mahdollistaa kokeiden aloittamisen kesän 1997 tienoilla ja käyttöönoton kesän 1998 tienoilla.

Lainsäädäntöpäätöslauselma, johon sisältyy Euroopan parlamentin lausunto komission ehdotuksesta neuvoston ja Euroopan parlamentin päätökseksi toiminnasta unionin tasolla satelliittivälitteisten henkilöviestintäpalvelujen alalla Euroopan unionissa (KOM(95)0529 - C4-0517/95 - 95/0274(COD))

(Yhteispäätösmenettely: ensimmäinen käsittely)

Euroopan parlamentti, joka

- ottaa huomioon komission ehdotuksen Euroopan parlamentille ja neuvostolle KOM(95)0529 - 95/0274(COD) ((EYVL C 15, 20.1.1996, s. 6)),

- ottaa huomioon EY:n perustamissopimuksen 189 b artiklan 2 kohdan ja 57, 66 ja 100 a artiklan, joiden mukaisesti komissio on antanut ehdotuksen parlamentille (C4-0517/95),

- ottaa huomioon työjärjestyksensä 58 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja budjettivaliokunnan sekä tutkimusta, teknologista kehittämistä ja energia-asioita käsittelevän valiokunnan lausunnot (A4-0179/96),

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti;

4. Pyytää neuvostoa ilmoittamaan parlamentille ja aloittamaan sovittelumenettelyn, mikäli se aikoo poiketa parlamentin hyväksymästä sanamuodosta;

5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen;

6. Kehottaa puhemiestään välittämään tämän lausunnon neuvostolle ja komissiolle.